નવી દિલ્હીઃ પનામા પેપર લીકમાં ભારતીયોના ટેક્સ હેવન દેશોમાં કાળું નાણું છૂપાવવાના મોટા ખુલાસા બાદ ટેક્સ અધિકારીઓએ તપાસ શરૂ કરી દીધી છે. સીબીડીટીના ચેરમેન સુશીલ ચંદ્રાએ આ મામલે જણાવ્યું કે પનામાની લૉ ફર્મ મોસૈક ફોનસેકા સાથે જોડાયેલા 1 કરોડ 12 લાખ દસ્તાવેજમાં ભારતીય ઉદ્યોગપતિઓના નામ સામે આવતા અમે ઊંડાણપૂર્વક તપાસ કરીશું. તેના માટે એક સંયુકત ટીમ બનાવી છે. તેમણે કહ્યું કે નવા નામ અને માહિતી સામે આવવાની પ્રારંભિત તપાસ શરૂ કરી દેવાઇ. અમે 2016માં થયેલા મામલાની પણ તપાસ કરી રહ્યાં છીએ.